PIIBLIKOHVIK
Tere tulemast taas Piiblikohviku saatesse!
Täna räägime raamatust,
millest me pole saates varem minu mäletamist mööda rääkinud.
Huvitavast Iiobi raamatust vestleb minuga huvitav külaline.
Tere tulemast, Jarkko Haapanen! - Aitäh.
Oled teoloog ja õpetaja Rahvamisjoni Piiblikoolis.
Kus see kool on ja kes sinna õppima võib tulla?
See asub Ryttyläs Riihimäe lähedal.
Õppima võivad tulla kõik. Seal on kuus erinevat õppesuunda:
Piibli suund, apoloogia, rahvusvaheline suund,
immigrantide suund, teenimistöö ja misjoni suund.
Kui keegi tahab panustada Piiblisse ja kristlusse,
võib tulla õppima nii lühemaks kui pikemaks ajaks.
Jah. Pikad suunad kestavad ühe õppeaasta.
Lisaks neile on 3-päevaseid perioode,
mis kestavad tihti esmaspäevast kolmapäevani,
ja lisaks nädalalõpukursused.
Lisainfot saab netilehelt kansanlahetysopisto.fi
Räägime sinuga täna Iiobi raamatust.
Enne kui alustame, mis sind Iiobi raamatu juurde tõi.
Sa kirjutad sellest isegi raamatut.
Kuidas Iiobi raamat sulle tähtsaks sai?
Võiks öelda, et üks asi viis teiseni.
Oli aeg, kui mu enda elus juhtus mitmeid asju.
Kaotasin lühikese aja vältel nii isa kui venna.
Hakkasin mõtlema kannatuse teemale.
Minu kogemuseks oli toona,
et leidsin parima lohutuse Jumala Sõna kaudu.
Mõtisklesin kannatuste teema üle ka laiemalt.
Piiblis on üks raamat, mis tegeleb täielikult kannatustega - Iiob.
Nii kujuneski Iiobi raamat üheks,
mida põhjalikumalt uurinud olen.
Selgita veidi,
mis ajastusse Iiobi raamat kuulub.
Iiobi raamat on huvitav selle poolest,
et erinevalt teistest Piibli raamatutest nagu prohvetite raamatud,
kus tavaliselt öeldakse, millise kuninga ajal prohvet tegutses,
Iiobi raamatus seda ei öelda.
Seal ei määratleta raamatu sündmuste aega.
Nii et seda on veidi raske öelda.
Kuid mitmed piibliseletajad arvavad,
et Iiobi raamatu sündmused toimusid patriarhide ajal
ehk samal ajal, kui elasid Aabraham, Iisak ja Jaakob.
Miks nii arvatakse?
Kui hakkame Iiobi raamatut lugema, näeme, et Iiob toob ise ohvreid.
Pärast seda, kui Jumal andis Moosesele käsuseaduse
ning käsud preestriameti ja ohverdamise kohta,
tohtisid ohverdada vaid leviitpreestrid.
Iiob aga ohverdab ise, nagu Noagi.
Teiseks põhjenduseks on olnud see,
et Iiobi raamat mainib rahaühikut kesitah.
Seda raha mainib Piibel vaid seoses Jaakobiga.
See seostabki Iiobi raamatu nende aegadega.
Seal ei räägita Iisraeli rahvast,
ei mainita Iisraeli rahva kuningaid,
ajaloosündmusi ega muud.
Selle põhjal arvataksegi, et tegu on väga vana looga,
mis pärineb patriarhide ajast.
Ehk siis ligi 2000 aastat eKr. - Enam-vähem jah.
Enne kui läheme kõige tähtsama ehk sõnumi juurde,
siis Iiobi raamatu struktuur on tegelikult üsna lihtne.
Selgita neile, kes pole Iiobi raamatut hiljuti lugenud, veidi selle struktuuri.
Paljudele on ilmselt tuttavad kaks esimest peatükki.
Need moodustavad raamatu sündmustele raamistiku.
Raamatu alguses räägitakse, et oli kord mees nimega Iiob
ja mis temaga juhtus.
Iiob saab nn Iiobi-posti (halbu sõnumeid).
Enamik Iiobi raamatust koosneb erinevatest vestlustest.
Esimeses ja teises peatükis on vestlus Jumala ja saatana vahel.
Kolmandast peatükist alates kuni viimasteni
on erinevad vestlused Iiobi ja tema kolme sõbra vahel.
Mingil hetkel ilmub ka neljas mees nimega Eliihu,
kes oma monoloogi peab.
Viimase sõnavõtu teeb Jumal ise.
Iiobi raamatu viimane peatükk räägib sellest,
mis juhtus pärast Jumala sõnavõttu.
Ja kuidas Iiob oma õnne tagasi saab.
Kuid enamik raamatust koosneb vestlustest.
Soomlane tunneb Iiobit
väljendist 'Iiobi-posti saama'.
Jõuame kohe selle juurde.
Esimesena sai Iiobi-posti Iiob ise.
Ta sai halbu, vapustavaid uudiseid.
Aga milline mees Iiob raamatu esitluse järgi oli?
Iiobi raamatu alguses räägitakse tema perest.
Tal on kümme last ja muidugi ka naine.
Iiobit kirjeldatakse igati eduka ja õnneliku inimesena.
Tal on rohkelt varandust. Võib öelda, et ta oli oma aja multimiljonär.
Ta oli edukas mees.
Kuid see polnud üksnes maine edu.
Tema suhe Jumalaga oli samuti suurepärases seisus.
Esimeses peatükis tunnistab Jumal ise Iiobi kohta,
et maa peal pole kedagi nii jumalakartlikku
ja kurjast hoiduvat kui Iiob.
Hiljem Iiobi raamatus, kui Iiob oma elu meenutab,
tekib ulatuslikum pilt sellest, millise mehega tegemist oli.
Muuhulgas kerkivad esile faktid,
et Iiobist peeti lugu ja teda austati oma kogukonnas.
Iiob meenutab oma kannatuste eelset elu ja ütleb,
et kui ta kuhugi läks, vaikis jutuvada ja rahvas tõusis püsti.
Inimesed ootasid, mis tal öelda on.
Kui Iiob suu avas, siis kõik kuulasid.
Ta oli kõrgelt respekteeritud.
Oma hilisemates meenutustes
ütleb Iiob, et oli pimedale silmaks
ja aitas vigaseid. Ta oli suur heategija.
Ta ei hoidnud oma varandust endale, vaid aitas teisi.
Ta oli ka suur hingehoidja - ta julgustas ja kuulas teisi.
Ta oli igati eeskujulik mees.
Tõeliselt edukas, aitas palju kaasinimesi,
igati vaga inimene.
Kõige tipuks ütleb Jumal tema kohta:
"Tema sarnast maa peal ei ole:
vaga ja õiglane mees,
kardab Jumalat ja hoidub kurjast."
Ma ei tea Piiblis peale Iiobi kedagi, kes sellise tunnistuse oleks saanud.
Mulle meenub Jeesus. - Jah.
Tuleme selle sarnasuse juurde tagasi.
Iiob oli igati vaga ja hea inimene,
keda ka kõrgelt hinnati.
Siis hakkab juhtuma kohutavaid asju,
mida ilmselt kõik kardavad - õnnetusi ja muud.
Selle taustaks on hämmastav kihlvedu.
Mis kihlveost Iiobi raamatu alguses räägitakse?
Iiobi raamat jätkub esmaesitluse järel
ühe vestluse kirjeldusega taevas.
Öeldakse, et Jumala pojad ehk inglid tulid Jumala ette.
Nende seas tuli ka saatan.
Jumal ütleb talle: "Kas oled pannud tähele mu sulast Iiobit?"
Nagu äsja rääkisid, ütles Jumal, et maa peal pole teist tema sarnast.
Saatan vastab selle peale:
"Pole mingi ime! Oled teda ju igati õnnistanud.
Ta on õnnelik ja edukas ja terve.
See pole mingi ime, et ta jumalakartlik on.
Oled tema elu nii palju õnnistanud - muidugi tahab ta hea olla.
Aga võta kõik see hea ära, mis talle andnud oled,
küll siis näed, kuidas ta Sind näkku neab."
Mingil põhjusel Jumal nõustub sellega,
et saatan saab Iiobi elus kannatusi põhjustada.
Usun, et Jumal oma kõikvõimsuses teadis, mida tegi,
kui andis saatanale loa Iiob proovile panna.
Siin on tähtis märgata, et Jumal teeb lõplikud otsused.
Seis ei ole selline, et saatan ja Jumal on samal tasemel
ja võitlevad inimese pärast,
vaid Jumal on üle kõige. Kas pole? - Jah.
Hingevaenlane saatan
on Lutheri sõnul Jumala ketikoer.
Ta peab kuuletuma.
Ta peab luba küsima, kui tahab inimese elu puudutada.
Hingevaenlane peab luba küsima. - Jah.
Mida räägib see sulle Piibli maailmapildist või nägemusest?
Esiteks seda, et Jumal on kõrgeim ja ülim.
Jumalal on kogu aeg, jätkuvalt kogu võim.
Ja kui allapoole vaatame, siis kuratki on vaid loodud olend.
Siin pööratakse tähelepanu kahele asjale, nagu ütlesid.
Saatan vajab Jumalalt luba Iiobile katsumuste korraldamiseks.
Ta ei tohtinud teha seda ilma Jumala antud loata.
Juba see räägib hierarhiast.
Kui nad oleksid võrdsed partnerid,
miks siis saatan Jumalalt luba vajaks?
Teiseks tahaksin osutada,
et Jumal seadis ka piiri sellele, kui kaugele saatan sai minna.
Jumal ütles: "Vaata, kõik, mis tal on, olgu sinu käes!
Ära ainult pista kätt tema enese külge!"
Jumal seab täpse piiri sellele, kui kaugele saatan saab minna.
Kas Iiobi raamatu valguses on õige öelda,
et meie elu on lõpuks siiski alati Jumala käes,
mitte kunagi üksnes kuradi käes?
Jah. Viitasid Lutheri väljendile ketikoerast.
Täpselt nii see ongi.
Hingevaenlane võib uriseda, ulguda ja meid hirmutada,
aga kui teame, et hingevaenlane on ketis ja selle teises otsas on Jumal,
pole meil midagi karta. - Täpselt.
Peame neid sügavaid teemasid kiirelt käsitlema, sest aeg jookseb.
Ootan innuga sinu vastavateemalist raamatut.
Pärast seda esimest steeni hakkab Iiobi elus halbu asju juhtuma.
Mis uudiseid ta saab?
Ta saab sõnumeid.
Talle tullakse rääkima kaotustest.
Kaotused, millest ta kuuleb,
räägivad tema laste hukkumisest.
Talle öeldakse, et maja kus nad olid, varises nende peale kokku.
Siis kuulis ta uudiseid sellest,
kuidas rünnati tema sulaseid ja karja,
tapeti sulased ja hävitati varandus.
Nende uudiste järgi ongi meil väljend "Iiobi-post".
Ta saab selliseid uudiseid.
Keegi on kuskil öelnud,
et oma lapse kaotus on ehk raskeim,
mis kellelegi juhtuda võib.
Iiob kaotab kõik kümme last.
Iiobi elus toimub suur draama.
Kuidas Iiob sellele reageerib?
Kui Iiob neid uudiseid kuuleb,
ütleb ta need kuulsad sõnad:
"Issand on andnud ja Issand on võtnud;
Issanda nimi olgu kiidetud!"
Issand andis, Issand võttis. Ta ei ütle, et hingevaenlane võttis.
Ei. Sellestki näeme, kes on kõige kõrgemal.
Iiob näeb,
et asjad, mis tal on, on Jumala kingitus.
Kõik tuleb Jumalalt.
Ja temagi on Jumala käes, ka nendes õnnetustes.
Jah. Tõepoolest.
Jumalal on endiselt kogu võim.
Tema on kõige kõrgem.
Iiob näeb, et kuna Jumal on ülim ja Jumal on kõik hea andnud,
on Jumalal ka meelevald need asjad ära võtta.
Seejärel kaotab ta ka tervise.
Sinnani pole Iiob Jumalat neednud ega isegi Tema vastu mässanud.
Ta võttis selle kõik Issandalt vastu: Issand andis, Issand võttis.
Kuid siis ta murdub. Ja mida ta kaitsma hakkab?
Ta hakkab end kaitsma.
Kuidas ta end õigustab, kui ta lõpuks ka tervise kaotab?
Jah. Järgmises etapis kaotab ta tõesti ka tervise
ja katsumused jätkuvad.
Pärast teist katsumust ta kordas, et Issand andis, Issand võttis,
isegi kui ta naine teda Jumalat needma õhutab.
Iiob ütleb talle: Võtame ju Jumala käest vastu head,
miks siis mitte ka halba?
Kuid möödus nädal.
Võiks öelda, et siis Iiob murdus. Võimalik,
et ta mõistis alles siis, mis kõik juhtus.
Küsisid selle kohta, et kuidas ta ...
Kas täpsustaksid veel kord? - Mis siis juhtus, kui ta murdus?
Kuidas ta reageeris?
Ta ei nea Jumalat ikka veel, kuid hakkab end õigustama.
Jah.
Pärast murdumist
hakkab ta nägema Jumalat
kuidagi karmi ja vihasena.
Jumal on tema mõtteis endiselt kõikvõimas,
kuid midagi muud sinna peale selle enam ei mahu.
Ta hakkab mõtlema ja kogema,
et temast on saanud Jumala märklaud.
Teatud mõttes mõtleb ta,
et ta on uskunud, et Jumal on talle patud andestanud.
Kuid nüüd hakkab talle tunduma, et seda polekski nagu juhtunud.
Nagu Jumal oleks tema vastu. - Jah.
Ja kannatust, mille keskel ta viibib,
kogeb ta mingil moel Jumala karistusena.
Kuid samal ajal
toob ta oma kõnedes esile mõtte,
et tema südametunnistus ei süüdista teda milleski,
ja ometi on tal kogemus, et Jumal nagu poleks patte andestanud.
See on vasturääkivus, millega ta oma elus maadleb.
Siin on nii palju huvitavat,
et me ei suuda kõike täna katta ja teeme sinuga ühe saate veel.
Aga ütle lõpetuseks,
mis siis saab, kui Jumal sõna võtab.
Kuidas ütleksid lühidalt,
mida Jumal talle ütleb?
Jumala sõnavõtt on väga huvitav.
Kui Jumal alustab oma lõpukõnet,
ei räägi Ta sellest vestlusest Taevas
ega too ühtki põhjust, miks Iiob seda kõike kannatama pidi.
Mida Jumal ütleb?
Jumal hakkab rääkima oma loodust.
Kuidas Ta seda teeb?
Ta rullib Iiobi ees lahti lugematul hulgal küsimusi.
Näiteks: Kus sina olid siis, kui maailm loodi?
Või: Kas sa oled kunagi oma elupäevil andnud hommikule käsu?
Kas sina toidad kaarnapoegi,
kui need siia-sinna hüplevad?
Sellelaadseid küsimusi.
Nende eesmärgiks on näidata Iiobile, kui väike ta on.
Igale küsimusele peaks Iiob vastama: "Mina küll ei suuda.
Need on liiga suured asjad ja liiga rasked mõista.
Olen vaid inimene."
Kas see jääbki selle raamatu lõpust kõlama?
Iiobi raamat ei lõpe sellega.
Kui Iiobi raamat lõpeks sellega, et Jumal küsib vaid neid küsimusi
ja Iiobile koha kätte näitab,
oleks lõpptulemuseks üksnes Jumala võim. Ja punkt.
"Kes sa inimene oled, et mulle midagi öelda tahad?"
Iiobi raamat ei lõpe sellega.
Jumala sõnavõtu järel
mõistab Iiob Jumalat sügavamalt.
Ta ütleb: Ma olin ainult kõrvaga kuulnud kuuldusi sinust,
aga nüüd on mu silm sind näinud.
See mõjutab ka Iiobi usuelu.
Iiobi raamatu lõpus on huvitav koht.
Millal Jumal Iiobi saatuse pöörab?
Jumal pöörab Iiobi saatuse pärast seda,
kui Iiob on toonud ohvri oma kolme sõbra eest
ja kui ta on nende eest palvetanud.
Vahetult enne ütles Jumal neile, et nad on Temast valesti rääkinud.
Pärast seda, kui Iiob sõprade eest ohvri toob ja palvetab,
pöörab Jumal Iiobi saatuse.
Iiobi raamat lõpeb sellega,
et Jumal õnnistab Iiobi ülejäänud elu
veel rohkem, ka aineliselt,
kui tema elu esimest poolt.
Aitäh, Jarkko Haapanen!
Peame ülihuvitava Iiobi raamatu siinkohal pooleli jätma.
Kuid nägime, et kannatus ei viinud Iiobit Jumalast eemale,
vaid see tõi ta Jumala mõistmises sügavamale.
Selles see suur õnnistus oligi.
Aitäh, head vaatajad!
Lugege Vanas Testamendis Iiobi raamatut!
Jumal on peitnud sinna suure tarkuse ja õnnistuse!
Õnnistatud nädalat! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri